《十三晨起雪晴前言果验用定王台韵赋诗》
宋代·林用中

今朝风日好，抱病起登台。
山色愁无尽，江波去不回。
客怀无老草，节物又疏梅。
且莫催归骑，凭栏理一杯。

作者简介：福州古田人，字择之，号东屏，一号草堂。始学于林光朝，后赴建安从朱熹学。熹尝称其通悟修谨，嗜学不倦，谓为畏友。终身不求仕进。有《草堂集》。